O pisică rămasă captivă în geamul rabatat al locuinței de la etajul 4 a fost salvată de pompierii din Tulcea
Misiune specială, marți, pentru pompierii din municipiul Tulcea. Cu ajutorul unei autospeciale dotate cu scară, militarii alpiniști au salvat o pisică rămasă captivă în geamul rabatat al unui apartament situat la etajul 4. Geamurile rabatate reprezintă un adevărat pericol pentru feline și, tocmai de aceea, specialiștii recomandă montarea de grilaje de protecție pentru a securiza ferestrele rabatabile.